Maanalainen Lontoo
Niinkuin jokainen tietää virtaa Lontoon halki Thems-joki. Mutta harvat itse Lontoossakaan tietävät, että jättiläiskaupungin vilkasliikkeisten katujan alla lainehtii toinen joki. Ei yhtään kaloja elä sen limaisessa vedessä, mutta sitävastoin tuhansia lihavia ja hyvinvoipia vesirottia.

Katsellakseen joen putouksia, mitkä tosiaankin maksavat vaivan katsella, ei uteliaan matkailian tarvitse muuta kuin seurata suurinta monista Royal Exchangen länsipuolella olevista maanalaisista käytävistä; silloin saa hän hetken kuluttua nähdä virran laskevan kaksitoista jalkaa leveään puroon, jossa on useita viemäreitä.

Ainoastaan muutamien minuuttien matkan päässä siitä on muutamia lahonneita ja osaksi hajonneita käytäviä, jotka laskevat pyöreään aukkoon. Monet hyvin alkuperäistä laatua olevat kiviportaat vievät tästä vanhaan roomalaiseen saunaan, jonka voidaan sanoa perustetun niinä aikoina, jolloin yksi Cesarin legionista kuletti roomalaiset kotkat Englannin satumaisille rannikoille.

Maanalaisen Lontoon kaikista huomattavaisuuksista on etusijassa laaja rautatieverkko. Se kulkue muutamissa paikoissa Themsin alla. Vuosittain kulottavat nämä maanalaiset rautatiet, joiden käyttövoimana käytetään osaksi sähköä osaksi höyryä, yli 200 milj. matkustajaa. Uskomattomia summia tietysti on käytetty näiden ratojen rakentamiseen.

Asuntojen puutteen vuoksi on, joskaan ei vielä perheitä, niin kuitenkin ravintoloita, leipomoja ja suuria viinikellareita sijoitettu maanalaiseen Lontooseen.

Aivan S:t Paulin kirkon alla saa vähällä rahalla kupin teetä tai kahvia, jopa pihvinkin ja huoneita. Mutta arveluttavia halkeamia on syntynyt vanhan kirkon seiniin varotusmerkiksi siitä vaarasta, joka sitä uhkaa maanalaisen Lontoon vuoksi.

Lähde: Työmies 22.11.1901.

Anonyymi
Työmies
1901